CELEX: 62010TN0136
Language: lv
Date: 2010-03-16 00:00:00
Title: Lieta T-136/10: Prasība, kas celta 2010. gada 16. martā — M/EMEA

5.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 148/37
            
         Prasība, kas celta 2010. gada 16. martā — M/EMEA
   
   (Lieta T-136/10)
   2010/C 148/63
   Tiesvedības valoda — angļu
   
      Lietas dalībnieki
   
   
      Prasītājs: M (pārstāvji — C. Thomann, Barrister un I. Khawaja, Solicitor)
   
      Atbildētāja: Eiropas Zāļu aģentūra (EMEA)
   
      Prasītāja prasījumi:
   
   
               —
            
            
               par kaitējumu, kas radies pārkāpumu rezultātā, saskaņā ar LESD 340. pantu atlīdzināt zaudējumus, kuri tiks aprēķināti vai kuru atbilstīgo apmēru noteiks Vispārējā tiesa;
            
         
               —
            
            
               atlīdzināt procentus par maksājamajām summām saskaņā ar likmi, kas ir ekvivalenta tai, kuri tiek piemērota saskaņā ar Supreme Court Act 1982 35A sadaļu, vai atbilstoši tam, ko Vispārējā tiesa uzskatītu par atbilstīgu;
            
         
               —
            
            
               atlīdzināt tiesāšanās izdevumus;
            
         
               —
            
            
               veikt citus papildu pasākumus, kurus Vispārējā tiesa uzskata par atbilstīgiem.
            
         
      Pamati un galvenie argumenti
   
   Šajā lietā prasītājs lūdz, lai Vispārējā tiesa nospriestu, lai viņam tiktu atlīdzināti zaudējumi saskaņā ar LESD 340. pantu par kaitējumu, kas viņam radās sakarā ar negadījumu darbā. Viņš apgalvo, ka viņam tika nodarīti miesas bojājumi sakarā ar to, ka atbildētāja netika izpildījusi savus pienākums pret viņu kā pret savu darbinieku.
   Prasītājs citu starpā pamatojas uz Direktīvas 89/391/EEK (1) 6. panta 3. punktu, Padomes Direktīvas 89/654/EEK (2) I pielikuma 15. pantu un Direktīvas 89/665/EEK (3) 3. pantu saistībā ar minimālajām drošības un veselības aizsardzības prasībām darba vietā.
   Ar to, ka atbildētāja netika izpildījusi veselības aizsardzības un drošības pienākumus saistībā ar riska novērtējumu un samazināšanu, ar piešķirto iekārtu atbilstīgumu un tīru darba virsmu nodrošināšanu darba vietā, netika izpildīti atbildētājas pienākumi saskaņā ar United Kingdom Health and Safety Law (Apvienotās Karalistes Veselības aizsardzības un drošības likums) un tās parastais rūpības pienākums. Prasītājs apgalvo, ka tam ir tikuši nodarīti miesas bojājumi, finansiāli zaudējumi un morālais kaitējums sakarā ar iepriekš minēto pienākumu neizpildi, un viņš uzskata, ka tam ir tiesības uz atbilstīgu kompensāciju par minēto.
   
      (1)  Padomes 1989. gada 12. jūnija Direktīva par pasākumiem, kas ieviešami, lai uzlabotu darba ņēmēju drošību un veselības aizsardzību darbā (OV L 183, 1. lpp.).
   
      (2)  Padomes 1989. gada 30. novembris Direktīva par minimālajām prasībām attiecībā uz drošību un veselības aizsardzību darba vietā (pirmā atsevišķā direktīva saskaņā ar Direktīvas 89/391/EEK 16. panta 1. punktu) (OV L 393, 1. lpp.).
   
      (3)  Padomes 1989. gada 30. novembra Direktīva par drošības un veselības aizsardzības minimālajām prasībām, darba ņēmējiem lietojot darba aprīkojumu darbā (otrā atsevišķā direktīva Direktīvas 89/391/EEK 16. panta 1. daļas nozīmē) (OV L 393, 13. lpp.).